



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

            DE DISCIPLINĂ ŞI IMUNITĂŢI
	
	               Bucureşti, 19 aprilie 2016
                  Nr. PLx. 132/2016


A V I Z 

referitor la proiectul de Lege pentru modificarea art.4 din Legea concediului paternal nr.210/1999
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare, cu proiectul de Lege pentru modificarea art.4 din Legea concediului paternal nr.210/1999, trimis cu adresa nr. PLx. 132 din 6 aprilie 2016, înregistrat la Comisia juridică, de disciplină şi imunităţi sub nr.4c-11/488 din       7 aprilie 2016.

Senatul, în calitate de primă Cameră sesizată, a adoptat proiectul de lege în şedinţa din         29 martie 2016.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională.
Proiectul de lege are ca obiect de reglementare modificarea art.4 din Legea nr.210/1999, în sensul majorării cu 15 zile lucrătoare, a duratei concediului paternal care se acordă taţilor care au obţinut atestatul de absolvire a cursului de puericultura. 
Guvernul României susține adoptarea inițiativei legislative.
În şedinţa din data de 19 aprilie 2016, potrivit art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat inițiativa legislativă supusă avizării, expunerea de motive şi au avut în vedere avizul favorabil al Consiliului Legislativ, transmis prin adresa cu nr.1280 din 8 decembrie 2015.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să aprobe avizarea favorabilă a proiectului de lege.
În raport de obiectul şi conţinutul reglementării, proiectul de lege face parte din categoria legilor organice.
PREŞEDINTE,                          
                                SECRETAR,

      Bogdan Liviu CIUCĂ



    Sorin Constantin STRAGEA
Consilier parlamentar, Andreea Sârbu

